**แองจี้ เพชรรุ่งเรือง** (ชื่อเล่น: แองจี้; 16 พฤษภาคม พ.ศ. 2528 – ) เป็นนักมวยไทยสาวประเภทสอง ที่มีชื่อเสียงเช่นเดียวกับน้องโรส บ้านเจริญสุข ซึ่งได้รับการผลักดันโดยปริญญา เจริญผล

ทั้งนี้ แองจี้เป็นนักสู้คนแรก ที่เข้าทำศึก ณ เวทีอันทรงเกียรติแห่งสนามมวยเวทีลุมพินี ในฐานะคนข้ามเพศที่สวมสปอร์ตบราและไว้ผมยาว

ประวัติ
-------

แองจี้ เพชรรุ่งเรือง มีชื่อจริงคือ พิริยกร แก้วมา เป็นบุคคลภูมิลำเนาจากตำบลโชคชัย อำเภอดอยหลวง จังหวัดเชียงราย จากนั้น เธอได้ย้ายมาทำงานที่เมืองพัทยา โดยเช่าหน้าร้านขายกาแฟ

และในปี พ.ศ. 2558 เธอได้เข้าเรียนมวยไทยที่ค่ายเพชรรุ่งเรือง ซึ่งเป็นค่ายมวยที่มีนักมวยไทยผู้มีชื่อเสียงอยู่หลายคน ครั้นซ้อมอยู่เป็นเวลาหลายเดือน ทางวิษณุชัย เพชรรุ่งเรือง ซึ่งเป็นเจ้าของค่ายเกิดเห็นแววจึงพาไปชกตามงานวัด โดยการต่อสู้ครั้งแรกเธอเป็นฝ่ายชนะ จึงเกิดติดใจแล้วแข่งขันเรื่อยมา กระทั่งเป็นฝ่ายชนะน็อกเซียนสุ มวยตู้หูจรวด ในยกที่ 3 ที่เวทีเทพประสิทธิ์ พัทยา จากนั้น แองจี้ได้รับการทาบทามให้ปะทะกับเพชรสกล น.เด็กเซียน และเธอเป็นฝ่ายชนะ ที่สนามมวยเวทีลุมพินี

ชีวิตส่วนตัว
------------

แองจี้ มีบิดาชื่อนายคำ แก้วมา มารดาชื่อนางหลง แก้วมา ประกอบอาชีพเกษตร โดยแองจี้เป็นคนสุดท้องในจำนวนพี่น้อง 3 คน และเป็นบุคคลที่ชื่นชอบศิลปะแม่ไม้มวยไทย ทั้งนี้ เธอมีปริญญา เจริญผล เป็นบุคคลต้นแบบ รวมถึงมีนักมวยไทยที่ชื่นชอบคือบัวขาว บัญชาเมฆ

กระแสตอบรับ
-----------

แองจี้ เพชรรุ่งเรือง เป็นนักมวยไทยที่ได้รับความสนใจ เธอสามารถสร้างชื่อเสียงอย่างไม่หยุดยั้งเมื่อเป็นฝ่ายชนะน็อกเพชรสกล น.เด็กเซียน ที่เวทีมวยลุมพินี อีกทั้งมีผู้ติดตามเชียร์เป็นจำนวนมาก ซึ่งรวมถึงปริญญา เจริญผล และมักได้รับการวิเคราะห์จากนักวิจารณ์ว่าจะเป็นฝ่ายชนะการแข่ง

นอกจากนี้ แองจี้ยังได้รับเชิญออกรายการโทรทัศน์หลายช่อง อาทิ รายการของ ดร. ปนัดดา วงศ์ผู้ดี และรายการอื่นอีกมาก

ส่วนนิตยสาร*มวยสยาม* ได้ขนานนามให้เธอเป็น "กะเทยเข่าโหดเมืองพัทยา"

สถิติการแข่งขัน
---------------

|
|  |
| วันที่ | ผล | คู่ชก | รายการ | สถานที่จัด | วิธีชนะ | ยก |
|
| 26 กุมภาพันธ์ พ.ศ. 2561 |  | ไทย พละเดช ศักดิ์ศรดี |  | สนามมวยเทพประสิทธิ์พัทยาใต้ |  |  |
|
| 29 ธันวาคม พ.ศ. 2560 | ชนะ | ไทย เพชรสกล น.เด็กเซียน | ศึกรวมพลคนแปดริ้ว | สนามมวยเวทีลุมพินี | ชนะน็อกทางเทคนิค | 5 |
|
| 3 พฤศจิกายน พ.ศ. 2560 | แพ้ | ไทย เพชรสกล น.เด็กเซียน | ศึกรวมพลคนแปดริ้ว | สนามมวยเวทีลุมพินี | แพ้คะแนน | 5 |
|
| 19 กันยายน พ.ศ. 2560 | ชนะ | ไทย เพชรสกล น.เด็กเซียน | ศึกพุ่มพันธุ์ม่วง | สนามมวยเวทีลุมพินี | ชนะน็อก | 4 |
|
| 28 สิงหาคม พ.ศ. 2560 | ชนะ | ไทย เซียนสุ มวยตู้หูจรวด |  | เวทีเทพประสิทธิ์ พัทยา | ชนะน็อก | 3 |
|
|  | แพ้ | ไทย เพชรดำ ลูกวังชมภู |  | จังหวัดสระบุรี | แพ้น็อก | 3 |
|
|  | ชนะ | ไทย ยอดซุปเปอร์ ร.ร.กีฬาอ่างทอง |  | จังหวัดพระนครศรีอยุธยา | ชนะน็อก | 2 |
|
|  | แพ้ | ไม่ทราบประเทศ สตรีไม่ทราบชื่อ |  |  | แพ้คะแนน | 5 |
|
|  | ชนะ | ไม่ทราบประเทศ สตรีชาวต่างชาติไม่ทราบชื่อ |  | เวทีเทพประสิทธิ์ พัทยา | ชนะน็อก | 1 |

อ้างอิง
-------

1. 1 2 3 4 5 6 7 8 9 10 11 12  กะเทยเข่าโหดเมืองพัทยา..แองจี้ เพชรรุ่งเรือง..ขอเดินตามรอย*น้องตุ้ม*ปริญญา - siamsport
2. 1 2  ชี้มวยเด็ด 19/09/60 - thairath.co.th
3. ↑  Muay Thai 2000 News :: "แองจี้"ฟิตหนักรับกดดัน[*ลิงก์เสีย*]
4. ↑  Muay Thai 2000 News :: "แองจี้" เปิดใจรักมวยพร้อมให้ "สกล" แก้มือ[*ลิงก์เสีย*]
5. 1 2  First Nong Rose, Now Angie Petchrungruang - Muay Thai Citizen (อังกฤษ)
6. ↑  "'แองจี้'นักมวยนะยะ ชนะ'เพชรสกล'ศึกมวยไทยพุ่มพันธุ์ม่วง - ครอบครัวข่าว". คลังข้อมูลเก่าเก็บจากแหล่งเดิมเมื่อ 2017-10-25. สืบค้นเมื่อ 2017-11-05.
7. ↑  สาวสองอันตราย! แองจี้รัวเข่าน็อคคู่ชก - "น้องตุ้ม" ตามเชียร์ถึงลุมพินี - siamsport
8. ↑  วิจารณ์มวย วันอังคาร ที่ 19 กันยายน 2560 - Sport MThai[*ลิงก์เสีย*]

แหล่งข้อมูลอื่น
---------------


วิกิคำคมมีคำคมเกี่ยวกับ ***แองจี้ เพชรรุ่งเรือง***

* Sponsored Muay Thai Rising Star – Angie Petchrungruang - Royal Thai Residence เก็บถาวร 2020-08-07 ที่ เวย์แบ็กแมชชีน (อังกฤษ)
* MuayThai Super Fight on Twitter: アンジー・ペットルンルアン (ญี่ปุ่น)
* Angie Fights at Thepprasit in Highlight - Petchrungruang เก็บถาวร 2018-03-18 ที่ เวย์แบ็กแมชชีน (อังกฤษ)